મોરારીબાપુની રામકથા માનસ ક્ષમાનો પ્રારંભ થઇ રહ્યો છે, જામનગરના આંગણે ૧૬ વર્ષ બાદ ફરીવખત મોરારીબાપુની રામકથા યોજાવવા જઈ રહી છે, જે જામનગર માટે પણ ગૌરવની વાત છે, ત્યારે આ કથા એવી પણ છે કે જેની નિમંત્રણપત્રિકામા કોઈ નિમંત્રક  જ નથી, અને સમગ્ર જામનગરને આ કથાનો શ્રેય આપવામાં આવ્યો છે, કથાસ્થળે એટલે કે એરપોટર્ સામે જયંતિભાઈ ચાંદ્રા, ધર્મેન્દ્રભાઈ ચાંદ્રા, કિરીટભાઈ મેહતા, હરીશ કનખરા, મુકેશ જોઇશર સહિતના કમીટી મેમ્બર દ્વારા પત્રકાર પરિષદમાં માહિતી આપતા સમયે આ વાત કહેવામાં આવી હતી,આ ભવ્યાતીભવ્ય આયોજનમાં કોઈ ખામી નહિ રહે તે માટેની વિગતો પણ વર્ણવામાં આવી છે,અને લોકો વધુમાં વધુ આ રામકથા નો લાભ લે તેવા પ્રયાસો કરવામાં આવી રહ્યા છે.